Útgáfuhátíð LÍFSVERKS í Skálholti þ. 14. desember skrifað 11. des 2019 Ámundi Jónsson snikkari í Syðra-Langholti – Ný bók og sýning um lífsverk listamanns á 18. öld . Þann 1. desember sl. kom út bókin LÍFSVERK – Þrettán kirkjur Ámunda Jónssonar eftir Guðrúnu Arndísi Tryggvadóttur og um leið opnaði Guðrún samnefnda sýningu í Hallgrímskirkju . Nú verður útgáfunni fagnað í Skálholti . Guðrún flytur erindi um hvað það var sem vakti áhuga hennar á sögu Ámunda Jónssonar en Arndís S. Árnadóttir , sem er höfundar sagnfræðilegrar rannsóknar bókarinnar segir frá því hvernig hún fór að því að rannsaka lífsferil alþýðumanns frá 18. öld . Að lokum opnar Guðrún sýningu á öllum þrjátíu vatnslitaverkum sínum úr bókinni en sýningin mun standa til loka janúar í skólahúsinu í Skálholti . Kl. 14:00 Guðrún Arndís Tryggvadóttir - Af hverju Ámundi ? Kl. 14:30 Arndís S. Árnadóttir - Hvernig fer maður að því að rannsaka lífsferil alþýðumanns frá 18. öld ? Kl. 15:00 Leitað að sögunni með pensli - Sýning opnuð á verkum Guðrúnar í bókinni . Kl. 15:15 Kaffi í veitingastaðnum í skólanum Ámundi Jónsson nefndur „ snikkari “ fæddist í Vatnsdal undir Þríhyrning árið 1738 og ólst upp í Steinum undir Eyjafjöllum . Hann var síðast búsettur í Syðra-Langholti en hann keypti einmitt jörðina þegar Skálholt setti jarðir sínar á sölu árið 1792 . Ýmislegt annað tengir hann við Skálholt . Hann byggði þrettán kirkjur á Suðurlandi og skreytti þær með skurðverki og máluðum gripum s.s. altaristöflum , predikunarstólum . Gripi eftir Ámunda Jónsson er að finna í sex kirkjum á Suðurlandi enn þann dag í dag en hann gerði t.d. altaristöfluna í Keldnakirkju , Kálfholtskirkju og Gaulverjabæjarkirkju , skírnarfontinn í Odda , altari í Krosskirkju og predikunarstólinn í Mosfellskirkju . Fleiri gripir eru varðveittir í Þjóðminjasafninu . Öll þekkt verk Ámunda eru í bókinni .